בית הקברות מאונט היברון

מאונט היברון (מאנגלית: Mount Hebron, "הר חברון") הוא בית קברות יהודי בשכונת פלאשינג שברובע קווינס בניו יורק. נוסד בשנת 1909 כחלקה היהודי של בית הקברות סֶדַר גרוֹב (Cedar Grove). הקבורה הראשונה במקום נערכה ב-14 באפריל 1909, ומאז נקברו בבית הקברות יותר מ-217,000 בני אדם. בית הקברות ידוע במיוחד בחלקת ה-Yiddish Theatrical Alliance, שבהּ קבורים רבים מענקי תיאטרון היידיש מארצות הברית ומחוצה להּ, בהם מנשה סקולניק (1892–1970), מוריס שוורץ (1891–1960), בוריס טומשבסקי (1866–1939) ואשתו בסי טומשבסקי (1873–1962), אידה קמינסקה (1899–1980), פסח בורשטיין (1896–1986), מולי פיקון-קאליש (1898–1992), קלרה גולד וליליאן לוקס (2005-1918). כמו כן טמונים בבית הקברות: שניאור זלמן שכטר (1847–1915), מגלה וחוקר גניזת קהיר ומורה-דרכה של היהדות הקונסרבטיבית ליאו פרנק, היהודי היחיד שנפל קרבן ללינץ' בארצות הברית משה נתנזון (1899-1981), חזן, מלחין, פזמונאי, זמר ומוזיקולוג יהודי-אמריקאי יליד ירושלים. נתן פרלמן - חבר הקונגרס ושופט עירוני בניו יורק רפאל למקין ממציא הביטוי רצח עם. קישורים חיצוניים אתר האינטרנט הרשמי של בית הקברות מאונט היברון (באנגלית) מידע נוסף על בית הקברות (אורכב 30.04.2009 בארכיון Wayback Machine), באתר בית הקברות "מאונט היברון" (באנגלית)